АҞӘА, нанҳәа 27 - Sputnik. Жәларбжьаратәи аицлабра "Ельбрустәи амацәаз" АрМи-2021 аҳәаақәа ирҭагӡаны аррамаҵурауаа ашьхаҳаракыратә ҟәшақәа Аԥсны,Урыстәыла, Китаи, Пакистан, Ҟазахстан, Узбекистан, Индиа ашьхатә ԥынгылатә цәаҳәа иахысит. Абри атәы аанацҳауеит ААО апресс-маҵзура.
Ари аицлабраҿы иалагалоуп 11 хәҭала ашьхатә ҽазыҟаҵарақәа, иара убри алагь аицлабрақәа зегь раасҭа иуадаҩу усдҵан иԥхьаӡоуп.
"Уи ахысразы иазыԥхьагәаҭоуп ацаҟьа аҿысра, аидара аҭыгара, аҩхаа ашаха уҽанҵаны укаианы аҭысра, ашахала алыбаара, аграната аршәра уҳәа убас егьырҭгьы", - ҳәа еиҭаиҳәеит аицлабра "Ельбрустәи амацәаз" аӡбаҩ хада аполковник Александр Украинец.
Иара убас аӡбаҩ хада иҳәеит, ашьхатә ԥынгылатә цәаҳәа ахысразы аруаа аҽазыҟаҵара бзиаӡа рымазарц шахәҭоу.
Нанҳәа 26 рзы Жәларбжьаратәи аицлабра "Ельбрустәи амацәаз" иалахәу Аԥснытәи акомандагь убрахь иналаҵаны Ҟабарда -Балкариа шә-километрак ашьхақәа рхалара иалагеит ҳәа аанацҳауеит ААО апресс-маҵзура.
Аԥсны Аџьынџьтәылатә еибашьраан еиҿкааз ажәыларақәа ирхадаз иалҵшәахеит 1993 шықәса,цәыббра 27 рзы Аҟәа ахақәиҭтәра. Уи аҽны аԥсуаа рыр Аҟәа агәы иалалеит ,Аԥсны Аҳәынҭқарра абираҟ Аминистрцәа реилазаара ахыбра иахашәыршәырит, аҳҭнықалақь ахы иақәиҭтәхеит.
Аибашьра зхызгаз амедеҳәшьцәа Аҟәа аҳақәиҭтәра иалахәыз Агәымшәараз амедал занашьоу Нанули Саманџьиаԥҳаи , Леон иорден занашьоу Емма Инаԥшьԥҳаи Аџьџнџьтәылатә еибашьра аветеран , Агәымшәараз амедал занашьоу Борис Саџьаҭиԥеи ргәалашәарақәа ртәы еиҭарҳәеит арадио Sputnik аефир аҟны.
ГАГРА, цәыббра 27 - Sputnik, Бадри Есиава. Аекономика, акультура, аспорт, аҵарадырра уҳәа ирылацәажәараны иҟоуп Аԥсни Аахыҵ Уаԥстәылеи рхадацәа. Абри атәы ажурналистцәа ирзеиҭеиҳәеит Анатоли Бибилов.
"Сара ара Аԥсны ахада Аслан Бжьаниа иааԥхьарала сыҟоуп. Ҳара ҳрылацәажәараны ҳаҟоуп аекономикатә ҿиара, акультура, аспорт, аҵарадырра уҳәа аусхкқәа", - ҳәа иҳәеит Бибилов.
Иара иазгәеиҭеит Аԥсни Аахыҵ Уаԥстәылеи рыбжьара аешьаратә еизыҟазаашьақәа аибашьра ҟалаанӡагьы аҿиара аманы ишыҟаз, ажәытә аамҭақәа раангьы аҿиара шрымаз.
Бибилов иҳәеит ԥхьаҟагьы арҭ аизыҟазаашьақәа еиҳагьы иҭбаахап, иҵауылахап ҳәа агәра шиго.
Аахыҵ Уаԥстәыла ахада Анатоли Бибилов Аԥсныҟа дааит цәыббра 27 азы Аԥсны Аџьынџьтәылатә еибашьраҿы игоу Аиааира иазку аусмҩаԥгатәқәа ихы рылаирхәырц.
Аҳәааҿы асасцәа ирԥылеит Аԥсны ахада ихаҭыԥуаҩ Бадра Гәынба, Адәныҟатәи аусқәа рминистр Даур Ақаҩба, Гагра араион ахада ихаҭыԥуаҩ Алхас Барцыц.
Ашәахьа цәыббра 27 рзы, Анатоли Бибилов напхгара зиҭо Аахыҵ Уаԥстәылатәи аделегациа ашәҭ шьыҵәрақәа шьҭарҵеит Гагра араион ахақәиҭтәраан иҭахаз, Ԥсахара ақыҭан ишьақәыргылоу ахатәгәаԥхаҩцәа ауаԥс еибашьцәа Џьамал Сиукаеви, Роберт Петров-Кокоеви, Ацамаз Маргиеви рбаҟа амҵан.
Анатоли Бибилов иазгәеиҭеит Аԥсны Аҳәынҭқарра Ахада Аслан Бжьаниа иааԥхьарала дшааз. Гәахәаралагьы ихы шрылаирхәо агәалашәаратәи аныҳәатәи усмҩаԥгатәқәа.